Nr. C 223/4 De Europæiske Fællesskabers Tidende 7. 9. 90 
II 
(Forberedende retsakter) 
KOMMISSIONEN 
Forslag til Rådets direktiv om støtte til skibsbygningsindustrien 
KOM(90) 248 endelig udg. 
(Forelagt af Kommissionen den 20. juli 1990) 
(90/C 223/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 92, 
stk. 3, litra d), og artikel 113, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådets direktiv 87/167/EØF af 26. januar 1987 om 
støtte til skibsbygningsindustrien O udløber den 31. 
december 1990; 
den i nævnte direktiv fastlagte støttepolitik har generelt 
set levet op til målsætningerne med direktivet; 
selv om der siden 1989 er sket betydelige forbedringer på 
verdensmarkedet for skibsbygning, er der stadig ikke en 
tilfredsstillende ligevægt mellem udbud og efterspørgsel, 
og de indtrufne prisforbedringer er i den store sammen­
hæng fortsat utilstrækkelige til inden for denne sektor at 
genskabe normale markedsforhold med priser, der 
afspejler de fulde produktionsomkostninger, og et rime­
ligt afkast på investeret kapital; 
dog er det i henhold til prognoser fra skibsværftsforenin-
gerne og troværdige internationale markedsanalytikere 
verden over sandsynligt, at den positive udvikling 
henimod en normalisering af markedet vil fortsætte i de 
kommende år; 
C) EFT nr. L 69 af 12. 3. 1987, s. 55. sideløbende med denne forbedring af markedet gøres der 
inden for rammerne af OECD internationale bestræ­
belser på at nå frem til en multilateral aftale mellem 
verdens mest betydningsfulde skibsbygningsnationer om 
en hurtig afvikling af enhver form for både direkte og 
indirekte støtte til skibsbygning, -ombygning og -repara­
tion og af andre hindringer for en genopretning af 
normale og rimelige konkurrencevilkår inden for denne 
sektor; 
en konkurrencedygtig skibsbygningsindustri er af vital 
interesse for Fællesskabet og bidrager til dets økono­
miske og sociale udvikling, idet den udgør et væsentligt 
marked for en række industrier, herunder de teknologisk 
avancerede; den bidrager desuden til at opretholde 
beskæftigelsen i en række områder, hvoraf nogle allerede 
har stor arbejdsløshed; dette gælder også ombygnings-
og reparationsindustrien; 
en fuldstændig afvikling af støtte til denne sektor er 
stadig ikke mulig i betragtning af de nuværende 
markedsforhold og behovet for at tilskynde til struktur­
omlægninger på mange værfter; der bør fortsat føres en 
stram og selektiv støttepolitik med henblik på at støtte 
den nuværende tendens hen imod produktion af teknolo­
gisk avancerede skibe og med henblik på at sikre rime­
lige og ensartede konkurrencevilkår inden for Fælles­
skabet; en sådan politik er den bedst egnede til at sikre 
et fortsat tilstrækkeligt aktivitetsniveau på de europæiske 
værfter og dermed overlevelsen af en effektiv og konkur­
rencedygtig europæisk skibsbygningsindustri; 
den grundliggende støttepolitik, der er fastlagt i det 
nugældende direktiv 87/167/EØF, hvori der skelnes 
mellem på den ene side produktionsstøtte baseret på en 
fælles maksimumsstøttegrænse og på den anden side 
strukturomlægningsstøtte til fremme af de strukturæn­
dringer, der ønskes gennemført, udgør den mest veleg­
nede metode til at sikre denne industris konkurrencedyg­
tighed på lang sigt; 
selv om det foreslås, at skibsombygninger behandles på 
samme måde som skibsbygning, bør det i betragtning af 
den konstante overkapacitet inden for denne sektor ikke 
7. 9. 90 De Europæiske Fællesskabers Tidende Nr. C 223/5 
være tilladt at yde støtte til skibsreparation, undtagen når 
der er tale om investeringsstøtte, støtte til lukning eller 
støtte til forskning og udvikling; 
der er stadig al mulig god grund til af hensyn til 
gennemsigtigheden og ensartetheden fortsat at inkludere 
indirekte støtte til skibsbygningsindustrien gennem inve­
steringsstøtte til rederier til bygning og ombygning af 
skibe i den nuværende støttepolitik; 
det reducerede maksimale støtteniveau for små, speciali­
serede fartøjer, hvor konkurrencen hovedsagelig gør sig 
gældende inden for Europa, bør på grundlag af erfarin­
gerne anvendes på den størst mulige del af dette marked; 
eftersom en forøgelse af effektiviteten udgør en af 
hovedmålsætningerne med dette direktiv, er degressivi-
tetsprincippet af helt grundlæggende karakter og skal 
derfor sikres fuldt ud; 
det er af afgørende betydning for genopbygningen af en 
sund skibsbygningsindustri på lang sigt, at Fællesskabet 
sammen med andre store skibsbygningsnationer effektivt 
sikrer, at de strukturomlægninger, der gennemføres 
inden for dets territorium i kraft af dets støttepolitik, 
forbliver irreversible, så længe der ikke hersker en 
tilstrækkelig ligevægt mellem udbud og efterspørgsel; 
overgangsperioden for Spanien og Portugal udløber den 
31. december 1990; 
den nuværende støttepolitiks effektivitet og tiltroen til 
den kan kun garanteres, hvis Kommissionen nøje og 
rettidigt overvåger medlemsstaternes gennemførelse af 
støttereglerne; derfor må det sikres, at medlemsstaterne 
overholder de rapporteringsforpligtelser, som et sådant 
overvågningssystem er baseret på, ved at fastsætte 
bestemmelse om, at udbetalinger af allerede godkendt 
støtte stilles i bero, indtil Kommissionen har modtaget 
alle de nødvendige rapporter; denne mulighed skal også 
gælde for manglende indsendelse af rapporter vedrø­
rende støtteordninger, som der allerede er blevet givet 
tilladelse til — 
UDSTEDT FØLGENDE DIREKTIV: 
KAPITEL I 
GENERELLE BESTEMMELSER 
Artikel 1 
I dette direktiv forstås ved: a) »skibsbygning«. 
bygning i Fællesskabet af følgende søgående skibe 
med metalskrog: 
— handelsskibe på mindst 100 BT til befordring af 
personer og/eller gods 
— fiskerfartøjer på mindst 100 BT 
— muddermaskiner eller fartøjer til andet arbejde på 
havet på mindst 100 BT, bortset fra boreplatforme 
— bugserbåde med en maskineffekt på mindst 365 
kW; 
b) »ombygning af skibe«: 
ombygning i Fællesskabet af søgående skibe med 
metalskrog, jf. litra a), på mindst 1 000 BT, hvis det 
udførte arbejde medfører en gennemgribende 
ændring af lasteevnen, skroget, fremdriftssystemet 
eller passagerforholdene; 
c) »reparation af skibe«: 
reparation af de under litra a) nævnte skibe; 
d) »støtte«. 
statsstøtte i henhold til Traktatens artikel 92 og 93; 
dette begreb dækker ikke kun støtte, som ydes af 
staten selv, men også støtte ydet af regionale eller 
lokale organer, samt støtte, der eventuelt indgår i 
medlemsstaternes finansieringsforanstaltninger til 
fordel for skibsbygnings- eller skibsreparations-
værfter, som de kontrollerer direkte eller indirekte, 
når disse foranstaltninger ikke henhører under tilveje­
bringelse af risikovillig kapital efter almindelig sel-
skabspraksis i et samfund med markedsøkonomi. 
Disse former for støtte kan betragtes som forenelige 
med fællesmarkedet, hvis de opfylder undtagelseskri-
terierne i dette direktiv; 
e) »kontraktbeløbet eksklusive støtte«: 
den i kontrakten fastsatte pris plus hele den støtte, 
der ydes direkte til skibsværftet. 
Nr. C 223/6 De Europæiske Fællesskabers Tidende 7. 9. 90 
Artikel 2 
Støtte, der ydes i henhold til dette direktiv, må ikke 
indebære betingelser, der medfører forskelsbehandling af 
varer med oprindelse i andre medlemsstater. 
Artikel 3 
Støtte til rederier 
1. Alle former for støtte til rederier eller tredjemand, 
der foreligger som støtte til bygning eller ombygning af 
skibe, er omfattet af de i artikel 9 omhandlede regler for 
anmeldelse. 
Støtten omfatter kreditter, garantier og særlige skattelet­
telser, der ydes rederier eller tredjemand med de i første 
afsnit nævnte formål. 
2. Subventionsækvivalenten af støtten er helt under­
givet bestemmelserne i artikel 4 samt den overvågnings­
procedure, der er fastlagt i artikel 10, når støtten faktisk 
anvendes til bygning eller ombygning af skibe på værfter 
i Fællesskabet. 
3. Støtte, som en medlemsstat yder til rederier eller 
tredjemand i den pågældende medlemsstat til bygning 
eller ombygning af skibe, må ikke føre til fordrejninger 
af konkurrenceforholdene mellem de nationale værfter 
og værfterne i andre medlemsstater i forbindelse med 
tildelingen af ordrer. 
4. Bestemmelserne i denne artikel foregriber på ingen 
måde eventuelle fremtidige EF-regler for rederistøtte. 
KAPITEL II 
DRIFTSSTØTTE 
Artikel 4 
Kontraktbetinget produktionsstøtte 
1. Produktionsstøtte til bygning eller ombygning af 
skibe kan betragtes som forenelig med fællesmarkedet, 
når den samlede støtte, udtrykt i nettosubventionsækvi-
valent, der ydes til hver enkelt kontrakt, ikke overstiger 
en fælles maksimumsgrænse angivet i procent af 
kontraktbeløbet eksklusive støtten, i det følgende 
benævnt maksimumsgrænsen. 
2. Maksimumsgrænsen fastsættes af Kommissionen på 
grundlag af den bestående forskel mellem de mest 
konkurrencedygtige EF-værfters omkostninger og de 
priser, der anvendes af deres vigtigste internationale 
konkurrenter med særlig henblik på de markedsseg­
menter, hvor EF-værfterne er forholdsvis mest konkur­
rencedygtige. Det i første afsnit anførte kriterium for fastsættelse af 
maksimumsgrænsen gælder med forbehold af ændringer, 
der vil være nødvendige for at opfylde internationale 
forpligtelser indgået af Fællesskabet. 
Kommissionen skal i særlig grad bestræbe sig på at sikre, 
at støtten til bygning af små, specialiserede skibe, 
herunder små skibe, som har en kontraktpris på under 10 
mio. ECU, der udgør et markedssegment, som normalt 
udfyldes af de små værfter, og hvor konkurrencen 
hovedsagelig gør sig gældende inden for Europa, holdes 
på det lavest mulige niveau, idet der dog herved tages 
hensyn til den særlige situation i Grækenland. 
3. Maksimumsgrænsen nedsættes gradvis. Derfor tages 
den op til revision hver tolvte måned eller med kortere 
mellemrum, når ekstraordinære omstændigheder kræver 
det. Når Kommissionen tager den fælles maksimums­
grænse for støtte op til revision, påser den, at der ikke 
sker koncentration af skibsbygningsvirksomhed på speci­
fikke markedssegmenter af et sådant omfang, at det 
måtte stride mod Fællesskabets interesser. 
Maksimumsgrænsen for en kontrakt er den, der er 
gældende på datoen for undertegnelsen af den endelige 
kontrakt. Denne regel findet dog ikke anvendelse på et 
skib, der leveres senere end tre år efter datoen for under­
tegnelsen af den endlige kontrakt. I sådanne tilfælde er 
maksimumsgrænsen for den pågældende kontrakt den, 
der var gældende tre år før datoen for skibets levering. 
4. Maksimumsgrænsen gælder ikke blot for alle 
former for produktionsstøtte, der ydes direkte til værf­
terne — hvad enten der er tale om sektorstøtte, generel 
støtte eller regionalstøtte — men også for den i artikel 3, 
stk. 2, omhandlede støtte. 
5. Den samlede støtte, der ydes i henhold til de 
forskellige støtteordninger, må under ingen omstændig­
heder overstige den maksimumsgrænse, der er fastsat i 
henhold til stk. 2. Individuelle støtteprojekter behøver 
ikke forudgående at anmeldes til eller godkendes af 
Kommissionen. 
Foreligger der imidlertid konkurrence mellem værfter i 
forskellige medlemsstater om én bestemt kontrakt, 
kræver Kommissionen på anmodning af en medlemsstat, 
at de pågældende støtteprojekter anmeldes på forhånd. I 
så fald træffer Kommissionen afgørelse inden 30 dage fra 
anmeldelsen; sådanne støtteprojekter må ikke gennem­
føres, før Kommissionen har godkendt dem. Kommis­
sionen skal da ved sin beslutning sikre, at den planlagte 
støtte ikke påvirker samhandelsvilkårene på en måde, der 
strider mod den fælles interesse. 
6. Maksimumsgrænsen gælder ikke for støtte i form af 
kreditfaciliteter til bygning eller ombygning af skibe, hvis 
støtten er i overensstemmelse med OECD-Rådets resolu­
tion af 3. august 1981 (Arrangement vedrørende eksport­
kreditter til skibe) eller med eventuelle aftaler, der måtte 
7. 9. 90 De Europæiske Fællesskabers Tidende Nr. C 223/7 
erstatte resolutionen. En sådan støtte kan betragtes som 
forenelig med fællessmarkedet på betingelse af, at den er 
i overensstemmelse med ovennævnte resolution eller 
eventuelle aftaler, der måtte erstatte resolutionen. 
7. Maksimumsgrænsen gælder ikke for støtte til 
bygning og ombygning af skibe, når denne støtte ydes 
som bistand til et udviklingsland. Støtten kan betragtes 
som forenelig med fællesmarkedet, hvis den opfylder de 
betingelser, som OECD's arbejdsgruppe nr. 6 har fastlagt 
på dette område i sin udtalelse om fortolkningen af 
artikel 6, 7 og 8 i det OECD-arrangement, der er nævnt 
i stk. 6 i nærværende artikel, eller hvis den er i overens­
stemmelse med senere tilføjelser til eller ændringer i den 
nævnte udtalelse. 
Alle sådanne individuelle støtteprojekter skal anmeldes til 
Kommissionen, før de iværksættes. Kommissionen 
kontrollerer det særlige udviklingsaspekt i forbindelse 
med den planlagte støtte, og at støtten falder ind under 
OECD-arrangementet nævnt i første afsnit. 
Artikel 5 
Andre former for driftsstøtte 
1. Støtte tif bygnings- og ombygningsværfters fortsatte 
drift, herunder støtte til dækning af tab, støtte til redning 
af virksomheder og alle andre former for driftsstøtte, der 
ikke er direkte knyttet til særlige strukturomlægningsfor-
anstaltninger som omhandlet i kapitel III, kan betragtes 
som forenelig med fællesmarkedet, hvis den ikke 
sammenlagt med produktionsstøtte, der ydes direkte til 
individuelle kontrakter om skibsbygning og -ombygning i 
henhold til artikel 4, stk. 4, overstiger maksimums­
grænsen, angivet i procent af støttemodtagerens årsom­
sætning inden for skibsbygning og -ombygning. 
2. Det påhviler medlemsstaterne at dokumentere, 
hvorvidt den nationale støttemodtagers omsætning og 
tab vedrører skibsbygning og -ombygning, og i hvilket 
omfang omsætningen og tabet vedrører virksomhedens 
eventuelle øvrige aktiviteter, samt at oplyse, hvorvidt 
støtten tager sigte på delvis at dække tab eller udgifter i 
forbindelse med de i kapitel III omhandlede strukturom-
lægningsforanstaltninger med en nøje specificering af 
disse foranstaltninger. 
KAPITEL III 
STØTTE TIL STRUKTUROMLÆGNING 
Artikel 6 
Investeringsstøtte 
1. Der må ikke ydes investeringsstøtte, uanset om den 
er sektorbestemt eller ej, til oprettelse af nye skibsværfter 
eller til investeringer i bestående skibsværfter, hvis en 
sådan støtte vil kunne forøge medlemsstaternes skibsbyg-
ningskapacitet. En sådan støtte kan ikke ydes til skibsreparationsværfter, 
medmindre den er kædet sammen med en strukturom­
lægningsplan, der indebærer en nedskæring af den 
samlede skibsreparationskapacitet i den pågældende 
medlemsstat. I denne sammenhæng kan Kommissionen 
tage hensyn til kapacitetsnedskæringer foretaget i de 
umiddelbart foregående år. 
2. Stk. 1 anvendes hverken i forbindelse med åbning 
af et nyt skibsværft i en medlemsstat, som i øvrigt ikke 
har skibsbygningsanlæg, eller med investeringer i det 
eneste bestående skibsværft i en medlemsstat, når det 
pågældende skibsværfts indvirkning på fællesskabsmar-
kedet er minimal. 
3. I overensstemmelse med stk. 1 kan investerings­
støtte betragtes som forenelig med fællesmarkedet, hvis 
— støttens størrelse og intensitet er berettiget ud fra den 
pågældende strukturomlægnings omfang 
— støtten kun omfatter støtte til de udgifter, der er 
direkte forbundet med investeringen. 
4. Når Kommissionen undersøger de i stk. 1 og 3 
omhandlede former for støtte, skal den tage hensyn til, i 
hvilket omfang det pågældende investeringsprogram 
bidrager til at opfylde Fællesskabets mål for denne sektor 
for så vidt angår innovation, specialisering, arbejdsfor­
hold, sundhed, sikkerhed og miljø. 
Artikel 7 
Støtte til lukning 
1. Støtte til dækning af de normale omkostninger som 
følge af hel eller delvis lukning af skibsbygnings- eller 
skibsreparationsværfter kan betragtes som forenelig med 
fællesmarkedet, hvis den medfører en reel og definitiv 
kapacitetsnedskæring. 
For at sikre den definitive karakter af lukninger, hvortil 
der er ydet støtte, skal den pågældende medlemsstat 
påse, at det lukkede skibsbygnings- eller skibsrepara-
tionsværft forbliver lukket i mindst fem år. 
I denne femårige periode må den lukkede værftsgrund 
ikke anvendes til aktiviteter, der forudgriber en tilbage­
venden til skibsbygning efter den femårige periode. 
Hvis en medlemsstat efter en periode på fem år ønsker at 
genåbne et skibsbygnings- eller skibsreparationsværft, 
skal den på forhånd indhente Kommissionens tilladelse. 
Nr. C 223/8 De Europæiske Fællesskabers Tidende 7. 9. 90 
Kommissionens beslutning træffes på grundlag af den på 
det pågældende tidspunkt globale balance mellem udbud 
og efterspørgsel, og det tages desuden med i betragtning, 
om der ydes støtte til genåbningen af værfterne. 
2. Der kan navnlig ydes støtte til dækning af følgende 
omkostninger: 
— godtgørelser til arbejdstagere, der afskediges eller 
førtidspensioneres 
— omkostninger i forbindelse med rådgivning af 
arbejdstagere, som afskediges eller førtidspensio­
neres, herunder skibsværfters betalinger for at lette 
oprettelse af små virksomheder 
— ydelser til arbejdstagere med henblik på omskoling 
— udgifter i forbindelse med omlægning af værfter, 
deres bygninger, anlæg og infrastrukturer til anden 
anvendelse end den i artikel 1, litra a), b) og c), 
omhandlede 
— i tilfælde af fuldstændig lukning af et værft, den 
bogførte restværdi af dets anlæg (heri ikke medregnet 
den andel af enhver nyvurdering, der har fundet sted 
siden 1. januar 1982, og som måtte overstige den 
nationale inflationssats). 
3. Støttens størrelse og intensitet skal være berettiget 
ud fra den pågældende strukturomlægnings omfang, idet 
der tages hensyn til de strukturbestemte problemer i den 
pågældende region og, i tilfælde af omstilling til andre 
erhvervsformål, til de EF-bestemmelser, der finder 
anvendelse på den pågældende nye sektor. 
Artikel 8 
Støtte til forskning og udvikling 
1. Støtte til dækning af skibsbygnings- og skibsrepara-
tionsværfters udgifter til forsknings- og udviklingspro­
jekter kan betragtes som forenelige med fællesmarkedet. 
2. I forbindelse med dette direktiv er alene udgifter, 
der er knyttet til grundforskning, industriel basisforsk­
ning, anvendt forskning og udvikling, jf. Kommissionens 
definitioner heraf i bilag I til EF-rammebestemmelserne 
for statsstøtte til forskning og udvikling ('), støtteberetti­
gede, idet der ses bort fra udgifter til industriel anven­
delse og erhvervsmæssig udnyttelse af resultaterne. 
(') EFT nr. C 83 af 11. 4. 1986, s. 2. KAPTIEL IV 
OVERVÅGNINGSPROCEDURE 
Artikel 9 
1. Udover Traktatens artikel 92 og 93 er støtte til de 
af dette direktiv omfattede skibsbygnings-, ombygnings-
og reparationsværfter underlagt de i stk. 2 nævnte 
særlige regler om anmeldelse. 
2. Medlemsstaterne anmelder på forhånd til Kommis­
sionen følgende foranstaltninger, som de ikke iværk­
sætter uden dennes tilladelse: 
a) nye såvel som bestående støtteordninger eller 
ændringer af bestående støtteordninger, som omfattet 
af dette direktiv 
b) beslutninger om at anvende en støtteordning, hvad 
enten den er generel eller regional, på de af dette 
direktiv omfattede virksomheder 
c) individuel anvendelse af støtteordninger i de i artikel 
4, stk. 5, andet afsnit, omhandlede tilfælde, eller hvor 
Kommissionen udtrykkeligt har fastsat det ved 
godkendelsen af den pågældende støtteordning. 
Artikel 10 
1. For at Kommissionen kan overvåge gennemførelsen 
af de i kapitel II og III fastsatte støtteregler, meddeler 
medlemsstaterne Kommissionen følgende oplysninger til 
intern brug: 
— rapporter — på grundlag af skema 1 i bilaget — om 
hver skibsbygnings- og ombygningskontrakt på tids­
punktet for ordreafgivelsen og færdiggørelsen, med 
detaljerede oplysninger om finansieringen af 
kontrakten 
— halvårlige rapporter om støtte, der er ydet til rederier 
— på grundlag af skema 2 i bilaget — som aflægges 
den 1. oktober og den 1. april for de foregående seks 
måneder 
— årlige rapporter — på grundlag af skema 3 i bilaget 
— med oplysninger om den samlede finansielle 
støtte, der er ydet til hvert af de støttemodtagende 
nationale skibsværfter samt om deres årsregnskaber 
— årlige rapporter — på grundlag af skema 4 i bilaget 
— om, i hvilken grad målsætningerne for struktur­
omlægning af de virksomheder, der har modtaget 
støtte i henhold til artikel 6 og 7, er opfyldt. 
7. 9. 90 De Europæiske Fællesskabers Tidende Nr. C 223/9 
2. På grundlag af de oplysninger, der meddeles 
Kommissionen i henhold til artikel 9 og til stk. 1 i 
nærværende artikel, udarbejder Kommissionen årligt en 
samlet rapport, som skal danne grundlag for drøftelser 
med nationale sagkyndige. Denne rapport indeholder 
bl.a. oplysninger om størrelsen af den kontraktbetingede 
støtte og andre former for driftsstøtte, der er ydet i hver 
enkelt medlemsstat i den pågældende periode, og oplys­
ninger om den samlede støtte, der er ydet til strukturom­
lægning, og om, i hvilken grad målsætningerne for struk­
turomlægning er opfyldt i hver enkelt medlemsstat i 
samme periode. 
3. Hvis en medlemsstat ikke overholder sine rapporte­
ringsforpligtelser som omhandlet i stk. 1, kan Kommis­sionen — efter at have givet passende varsel — kræve, at 
medlemsstaten stiller enhver udbetaling af allerede 
godkendt støtte i bero, indtil Kommissionen har 
modtaget alle de nødvendige rapporter. 
Artikel 11 
Dette direktiv gælder fra den 1. januar 1991 til den 31. 
december 1992. 
Artikel 12 
Dette direktiv er rettet til medlemsstaterne.